mteb/NusaParagraphTopicClassification huggingface dataset:
Ngadamel lalaban di urang sunda mah babari pisan. Urang sunda biasana nuang lalaban atah jeung asak. Tah nu dibahas ayeuna nyaeta ngadamel lalaban atah. Mimiti, siapkeun lalaban atah sapertos terong, leunca, bonteng, buncis, jeung sajabana. Tuluy beresihan heula teukteuka ujung tangkal na. Tos kitu kumbah make cai nepi ka beresih pisan. Tuluy keureutan kana wadahkeun, terong keureut jadi opat, bonteng keureutan miring, buncis piceunan ujungna, leunca piceunan tangkalna. Upai tos kitu kantun ngadamel sambel dadakan nu ngangge jeruk limo. Duh kacida nikmatna ieu lalaban jeung sambel dipake deungeun tuang pas hanaang tengah poe. Tong hilap disayogikeun nana jeung sangu liwet tambah lak asin.
Opor hayam masakan lebaran di indonesia, teu apal ti iraha opr hayam jadi dahareun wajib nu kudu aya dina tiap lebaran boh lebaran idul fitri atawa lebaran idul adha. Tapi nu pasti opr hayam emang cocok aya di acara acara gede, rasa na siga kari tapi teu nyieun heneg. Opor hayam lain dahareun anu ngan bisa di pangguhan mun hari raya hungkul. Oprr hayam bisa di pangguhan di mana wae bisa di dahar iraha wae, tapi kaayaan na di hari raya emang wajb sih mun eweuh opor rasa na aya nu kurang pasti. Bahan- bahan anu di pake keur nyieun opor hayam oge babari di pendakan jeung harga na ge teu pati mahal.
Eskul karate mangrupakeun salah sahiji eskul olahraga nu aya di sakolaan. Eskul karate ieu biasana jang ngembangkeun hobi atawa minat jeung bakat khususna dina bidang olahraga beladiri. Tujuanna mah nyaeta keur pembinaan prestasi di bidang non akademik sarta keur ngalatih siswa jang mibogaan karakter disiplin oge tanggung waler. Biasana dina eskul karate, siswa diwajibkeun jang ngagunakeun baju khusus keur dipake pas latihan. Baju karate boga ciri khas nyaeta calana warna bodas, jeung baju warna bodas. Baju na mun lalaki mah terbuka katinggali belahan dadana. Tuluy jang nangtukeun siswa geus ditingkatan pemula, menengah, atawa mahir biasana dibedakeunna dina sabuk. Aya sabuk bodas, koneng, hejo, biru, coklat, jeung hideung. Biasana siswa bakal make sabuk bodas heula, nyaeta tingkatan pemula.
Al-Qur'an nyaeta kitab suci agama Islam nu eusina ajaran hirup jeung ketentuan agama supaya umat Islam mencapai ridho Allah jeung surgana Allah. Salaku umat muslim, Joko gaduh cita-cita hoyong lebet ka surga. Ku kituna, Joko unggal poe sabisa mungkin ngahafalkeun ayat Al-Qur'an supados tiasa janten tahfidz Qur'an nu tartil. Alhamdulillah Joko unggal dinten mampu ngalaksanakeun setor hafalan sasuai target. Lingkungan nu merenah, nyaeta di pesantren tahfidz, ngajadikeun Joko leuwih sumanget dina ngapalkeun ayat Qur'an. Tos wanci tilu bulan Joko akhirna tiasa ngabereskeun hafalan tilu puluh juz kalayan sae. Orang tua Joko bangga pisan kana prestasi Joko nu bisa janten hafidz di usiana nu ngora keneh.
Windows ayeuna tos ngaluarkeun versi pang anyarna, nyaeta windows 11. Aya dua cara pikeun ngainstall windows 11 atanapi ngaupdate windows nu versi lila. Cara pertama nyaeta liwat windows update langsung ti perangkatna. Mimiti urang buka pengaturan teras pilih 'update & security'. Klik menu windows update tur klik 'check for update'. Upami tos disayogikeun update windows 11, klik 'download and install'. Antosan dugi ka prosesna salse, upami atos tiasa ngarestart perangkat. Upami gagal ngainstall langsung liwat perangkat tiasa oge ngainstall lewat windows 11 instalation assistant. Carana mimiti urang dongkap ka situs web microsoft. Teras download windows 11 instalation assistant. Buka file aplikasina, antosan dugi ka salse. Upami atos tinggal restart perangkatna.
Kaopat ciri jeung ciri Wirausaha, nyaéta salawasna percaya diri. Salian ti bisa salawasna mikir positip, lamun hayang jadi wirausaha oge urang kudu boga sikep percaya diri. Pastikeun yén bisnis anu anjeun dirikeun sorangan teh tiasa suksés engke. Ieu ogé tiasa ngadukung padamelan anu dilaksanakeun supados anjeun langkung kamotivasi pikeun ngawujudkeun usaha anu suksés anu tiasa lumangsung dina dunya bisnis. Percaya diri kana kamampuan sorangan tapi ulah sombong ogé kalebet kapercayaan diri sareng sumanget juang anu luhur. Kalima, berorientasi kana hasil. Janten pangusaha ogé hartosna anjeun tiasa berorientasi kana unggal hasil anu ku anjeun dipikahoyong. Ieu penting, sabab dina dunya bisnis bakal salawasna aya halangan anu bisa mangaruhan anjeun nyerah. Ieu ogé aya hubunganana sareng kahayang anu kuat pikeun kéngingkeun hasil anu maksimal tina sagala usaha anu dilakukeun.
Resep masakan nu sok dibagikeun ku Bu Siska dina acara TV jadi panutan ibu-ibu. Loba pisan ibu-ibu nu nurutan pasakan Bu Siska, sabab babari masakna jeung wawuh bahan-bahannna. Kitu deui cara masakna nu babari, teu hese jang diturutan. Masakan nu sok dijieun rata-rata masakan tradisional ti rupa-rupa daerah nu aya di Indonesia. Bumbu atawa bahan na oge babari diteangan, malahan mun di kapung mah tinggal nyabut tina pepelakan di pakarangan imah. Resep Bu Siska kapake pisan komo ku ibu-ibu nu tos rada sepuh mah. Salian ti bahan jeung cara masak na nu babari, penjelasan na nu santai sareng babari di serep oge ngajadikeun masakan nana hobi diturutan atawa dipraktekeun ku ibu-ibu.
Taufik Hidayat ngamimitian karirna di klub Sangkuriang Graha Sarana (SGS) Elektrik di Bandung, Jawa Barat. Lalaki anu lahir di Bandung, 10 Agustus 1981 ieu meunang genep kali Indonesia Terbuka, nyaeta taun 1999, 2000, 2002, 2003, 2004 jeung 2006. Ditambah deui manehna meunang Piala Thomas (2000, 2002, 2004 jeung 2006), jeung Piala Sudirman (1999, 2001, 2003, jeung 2005). Anjeunna berhasil ngarekam ngaranna salaku pamaen tunggal lalaki kalayan smash panggancangna anu tiasa nepikeun 305 km / jam dina semifinal tina Championship Dunya 2006 di Madrid. Dina bulan Nopember 2012, Taufik ngawangun pusat latihan badminton anu disebut Taufik Hidayat Arena (THA), ayana di Ciracas, Jakarta Timur.
Abdi pernah ngarasakeun pisan hikmah tina sholat sunah tahajud. Abdi biasa ngalaksanakeun sholat sunah tahajud unggal peuting jam satu atawa jam dua an. Abdi sholat sunah tahajud salian kangge ngadeketkeun diri, oge sabab hoyong lebet ka kapus impian abdi. Hapir unggal peuting abdi tara tinggaleun sholat sunah tahajud. Samemeh sholat sunah tahajud teh sok ngalaksanakeun heula sholat taubat. Beres eta nembe sholat tahajud. Terus abdi ngadoa sing khusyuk ka Gusti Allah SWT supados dilancarkeun dina proses masuk kampus impian abdi. Mun nuju sholat sunah tahajud teh hawana sok seger, syahdu teu aya sora nanaon, kur aya sora sasatoan peuting hungkul.
Lima hal nu kudu dilakukeun dina ngajaga hubungan baik jeung tatangga. Nu kahiji nyeta silih hargaan. Mun jeung tatangga teh kudu silih hargaan jeung silih hormatan supaya ngajaga kaakuran. Nu kadua nyaeta silih sapa jeung silih tanya. Mun keur aya tatangga teh ulah kumaki, kusu silih sapa jeung silih tanya, ulah nepi ka jiga musuh jeung ttatangga teh. Nu katilu nyaeta sering silih tulungan dina sagala hal. Mun tatangga butuheun bantuan, kudu inisiatif nawaran bantuan, ulah nepikeun ka hare-hare wae. Nu kaopat nyaeta tunjukeun sikap sopan, ulah asa aing wae. Nu kalima nyaeta mun diundang dina acaara tatangga, usahakeun datang sebagai bentuk ngahargaan.
Genshin Impact salah sahiji game favorit urang. Ti mimiti di rilis nyaeta taun 2019 urang geus maen, mun diitung-itung mah ayeuna geus 2 taun. Lain tanpa sebab urang maen game ieu salila eta teh, lantaran game ieu nyieun kacanduan pisan, boh dina karakter nu ditampilkeun, cara gelutna, atawa event-event nu disadiakeun tiap patchna. Teu ngan saukur kitu, musik jeung alur ceritana oge alus, jadi puguh arah maen game ieu akhirna kamana ari aya jalan carita mah. Sanajan game santai, tapi urang cukup ka tangtang ku ngalawan tiap musuhna. Dina sakitu loba kaleuwihanna, game ieu mibogaan kakurangan nyaeta teu bisa maen ngalawan batur, lawanna ngan komputer, jadi asa rada monoton.
Di desa aya seeur pisan tatangkalan hejo anu jararangkung. Walungan oge seeur pisan, matak teu heran lamun seeur jalmi anu mangpaatkeun awi kanggo bahan bakar anu dipake masak. Walungan oge biasa dianggo jang mandi jeung ngising. Padahal sabenerna urang teu meunang miceun  ngising dina walungan lantaran tiasa janten sumber panyakit. Komo lamun sumber cai anu dianggo kanggo nginum jeung masak oge sarua ti walungan, teu kabayang kumaha kotorna eta cai anu dipake sasarengan ku nu miceun kokotor jeung nu masak jeung nyeseuh atawa ngumbah. Walungan mangrupakeun tempatna cai anu ngalir, janten lamun dina hulu aya nu ngising, pasti bakalan nepi ka hilir, janten supados teu ngarugikeun anu sanes saena mah ngising di jamban.
Andini teh tos babarengan jeung Rirti ti basa SD keneh. Ti leutik teh emang geus salembur, ngan leutik keneh mah jadi teu akrab, ngan wawuh hungkul. Tah basa SD we sakelas jeung Riri, jadi we babaturan deukeut. Nepi ka kuliah ge sakolana sarua wae, babarengan wae, meuni geus jiga budak kembar pisan mun ka mana-mana teh. Mun hayang nanaon ge sok meulina teh dua, hiji ewang. Hiji poe, harita Andini nyobian tes beasiswa, tapi teu lolos. Tah pas Riri miluan tes, eh hasilna teh dinyatakeun lolos. Andini tidinya ngarasa nyeuri hate pisan ka Riri sabab mikiran naha nasibna teu saalus Riri padahal ti leutik nanaonna babarengan wae. Tapi Andini mikiran deui, kuduna miluan atoh Riri lolos beasiswa teh sabab babaturan deukeut manehna oge kan.
Di sagigireun bahayana HP kana kasehatan, saestuna loba pisan manfaat HP pikeun kahirupan urang teh. Hp bisa loba manfaatna pikeun kahirupan urang lamun digunakeun kalayan bijaksana, henteu kaleuleuwihi. Ku ayana HP urang bisa kalayan gampang mesen dahareun tanpa kudu kaluar. Urang ogé tiasa muka kasempetan bisnis online dina telepon sélulér, sabab ayeuna seueur pisan kagiatan jual beli anu tiasa dilakukeun tina ponsel. Urang ogé bisa ngahasilkeun rupa-rupa karya tina handphone, kiwari geus loba aplikasi edit gambar jeung video nu bisa dipigawé dina handphone. Ku kituna hayu urang sing bijaksana dina ngagunakeun HP, ngagunakeun HP luyu jeung fungsina.  Tong nyalahgunakeun, tong loba teuing make hp, sabab anu kaleuleuwihi teh teu hade.
Camping ka Gunung Putri harita opatan, ngan si Sutra hungkul nu geus biasa camping jadi bisa nyieun tenda. Jadi urang harita ngabantuan masang tenda anu ajeg. Kahiji, lebarkeun terpal di luhur taneuh ngameh taneuh nu lembab moal rembes asup kana tenda. Tuluy sambungkeun tiap rangka tenda. Lamun geus kasambung, tingaal neangan tempat anu dirasa ngeunaheun. Tinggal tancleubkeun kana taneuh si rangka na teh, atawa ujungna bisa dipake pin ngameh kuat. Terakhir pasangkeun pasak ngameh tenda nangtung ajeg. Ulah poho mawa peralatan cadangan, soalna sieung leungit komo pin mah tara katinggali da bentukna leutik. Jeung mun masang tenda usahakeun deukeut jeung tatangkalan, salian meh babari nalian oge jadi iuh teu kapanasan.
Kamera DSLR (Digital Single Lens Reflex) mangrupakeun salah sahiji jenis kamera nu populer pisan di kalangan nu mikacinta fotografi. Jenis kamera ieu kaasup kamera digital nu paling dipikaresep fotografer sabab kualitasna anu alus. Kamera ieu bisa ngahasilkeun gambar nu jelas. Salian eta, lensa kamera ieu bisa digunta-ganti kumaha kabutuhan jeung kahayang sorangan. Kamera DSLR ngandelkeun pentaprisma jeung mechanical mirror system pas keur neruskeun cahaya tina lensa ka optical view finder. Kamera DSLR oge babari di upgrade aksesorisna. Jadina bisa nambahkeun perangkat anyar. Sanajan geus mangtaun-taun dipake, kamera ieu bisa diubah kana versi anu leuwih anyar. Jadi ulah heran jenis kamera ieu paling laku di pasaran.
Hayam geprek teh nyaeta kadaharan primadona mahasiswa. Kadaharan ieu simpel tur mirah dibandingkeun sareng kadaharan nu sejen. Sapaket hayam geprek teh eusina hayam, sangu, lalapan, sareng sambel. Hayam nu disayogikeun biasana hayam goreng tepung nu tos digeprek janten dagingna marisah, gampil upami didahar. Hayam na nu gurih cocog pisan didahar sareng sambel nu lada, biasana mah sambel bawang atawa sambel tomat. Komo mun daharna sareng lalapan siga bonteng atawa suraung, nambihan cita rasa sareng kasegeran kana kadaharan. Sangu nu disayogikeun panas-panas tiasa ngeusian beuteung nika wareug, nanging tong poho oge nginumna es teh manis keur nyegerkeun waos saatos kuliah berjam-jam.
Kuring geus babaturan keur 3 taun bari di kuliah jeung guy a, kahiji kalina kuring papanggih kuring terang yen sooner atanapi engké urang bakal duanana ngarti silih tanpa kudu ganggu ku kode, sarta beungkeut bisa ngaleuwihan jalma anu geus dina hubungan leuwih. ti babaturan. Kusabab tanpa sadar naon anu kuring pikahoyong, sateuacan kuring nanya anjeunna parantos ngartos naon anu kuring pikahoyong sareng sabalikna. Tapi, alur caritana henteu segampang anu dibayangkeun sabab kami henteu acan gaduh ending anu jelas. Abdi parantos 3 taun sareng anjeunna, sadayana dimimitian ku urang gaduh kabiasaan silih caritakeun, naon waé. sanggeus urang boga pasangan silih urang hubungan urang rada jauh
Ti taun 2000-an tos seeur rupi-rupi kaulinan dina komputer anu tiasa dimaenkeun cukup ku masang eta kaulinan dina komputer. Teu kedah ngagunakeun internet jeung teu kedah meser parabot kanggo masang game. Salah sahiji kaulinan paporit kuring basa leutik nyaeta kaulinan Zuma Deluxe. Kaulinan ieu gampil dimaenkeun, komo lamun mineng maenkeun na, pasti bakalan jago. Kaulinan ieu dimaenkeun ku nembakkeun bola anu gaduh warna anu sami supados bolana leungit nepikeun beak, pokona mah tong nepi bolana asup kana baham bangkong. Salah sahiji anu janten daya tarik kaulinan ieu oge nyaeta sorana. Lamun urang tiasa nembakkeun bola nepikeun leungit bakal aya sora anu ngajadikeun urang sumanget kanggo meunangkeun kaulinan ieu.
Mesin cuci mangrupikeun salah sahiji barang rumah tangga anu paling umum dianggo di lolobana rumah tangga di jaman ayeuna. Pamanggihan mesin cuci asalna tina kabutuhan manusa pikeun nyeseuh acukna. DI jaman baheula, nyeseuh acuk teh kaasup pagawean anu matak cape pisan. Ibu-ibu biasana nyeseuh acuk di kali ku lengeun jeung batu. Biasana acuk anu diseuseuh oge ditambihan pasir supados beresih. Saatos diseuseuh, biasana baju dipereut sateuacan dikepruk make awi supados teu aya cai anu ngeclak pas dipoe. Sateuacan mesin cuci diciptakeun, seeur jalmi anu ngalakukeun eksperimen kanggo ngadamel mesin cuci. Eksperimen eta tos mulai dicobian ti abad salapan belas keneh.
Dina game Shogun Total war 2, kamampuan komputer pikeun nyerang anjeun memang langkung saé tibatan séri game Total War sateuacana, khususna dirojong ku grafik Nvidia GTX 1500. Tapi, urang masih mendakan musuh anu tiasa dipikagaduh ninggalkeun posisi alus aranjeunna geus nempatan. Contona, hiji unit crossbow nu geus nempatan hiji pasir bisa mamingan ninggalkeun posisi na kalawan unit kavaleri! Aranjeunna bakal ngudag unit kavaleri sareng upami pamanah jauh teuing ti unit utama, anu kedah urang laksanakeun nyaéta mesen unit kuda anu gerak gancang pikeun ngajalankeun ka arah pamanah. Panah anu ditembakkeun tiasa gampang dihindari ku pasukan kavaleri sareng unit panah anu lemah pisan nalika nyanghareupan unit melee. Hasilna? Pangperangan nu ngabantai!!
Geus sabaraha poe ieu mesin cuci nu aya di imah kuring rusak teu bisa dipake. Turug-turug geus ampir saminggu hujan ngecrek wae. Atuh kabayang numpukna seuseuhan jeung popoean. Nu tadina nyeuseuh teh bisa kilat tur enteng, kapaksa ayeuna mah kudu rada ngaluarkeun tanaga ekstra. Rek nyervis, can aya biaya pikeun nyervisna. Sedihna mah nataku ngalaman kaayaan jiga kieu, mangkaning barudak keur meumeujeuhna resep gunta ganti baju. Tapi da kumaha deui iwal ti pasrah narima kaayaan kieu. Sajaba ti pasrah, kuring kudu gede harepan yen di satukangeun cocoba nu karandapan ku kuring alatan rusakna mesin cuci aya hikmah jeung pelajaran nu bisa di teuleuman.
Saeuacan televisi jadi  populer, siaran radio komérsial kaasup drama, komedi, rupa-rupa program sareng hiburan sejena jadi program hiburan teu ukur warta jeung musik. Radio AM berpungsi dina prinsip modulasi gelombang radio sareng gelombang audio. Kadua gelombang ieu gaduh amplitudo konstan. Tapi, prosés modulasi ieu tuluy ngarobah amplitudo gelombang konduktor (radio) nurutkeun amplitudo gelombang audio. Radio AM mimiti janten umum, Armstrong merhatikeun masalah nalika radio sanés ngirimkeun nganggo kakuatan sinyal anu sami. Dina waktos éta gelombang audio dipancarkeun sareng gelombang radio nganggo modulasi amplitudo (AM). Modulasi ieu rentan pisan ka gangguan cuaca. Dina ahir taun 1920-an Armstrong mimiti nyoba ngagunakeun modulasi dimana amplitudo gelombang konduktor (radio) dijaga konstan.
Basisir wétan pangandaran kawentar ku sunrise sarta tempat kuliner lengkep, Jeung Mangrupakeun, pantai pangalusna di jawa barat. Wisatawan ogé bisa ngarasakeun rupa-rupa olahan kadaharan ti laut kalawan rupa-rupa ménu anu dijieun pikeun pesenan sarta hargana nu mirah meriah. Disagigireun ti éta, rutinitas masarakat nelayan anu néangan lauk maké jaring beureum ogé jadi daya tarik husus dina hal kearifan lokal. Arurang ogé bisa meuli lauk langsung ti pamayang anu kualitasna seger. Kagiatan anu bisa dipigawé di Basisir Wétan diantarana: watersport, mancing, iinditan sabudeureun pantai maké motor, sapedah tandem jeung mini trails, atawa ngan diuk sabudeureun ngarasakeun atmosfir panorama Basisir Wétan. Pikeun para wisatawan anu hayang mawa cinderamata jeung oleh-oleh khas Pangandaran pikeun kulawarga di imah, di ieu lokasi ogé aya puseur balanja anu ngajual rupa-rupa pernak-pernik karajinan, baju pantai ogé oleh-oleh khas Pangandaran saperti roti jambal jeung asin. lauk.
Mesin cuci Twin Tube Power Storm and Air Turbo dilengkepkeun sareng opsi Magic Mixer. Opsi Magic Mixer ieu tiasa nyampurkeun detergen leuwih hade ngaminimalkeun detergen nambleg dina acuk. Upami masalah kabersihan mah tong ditaros deui. Acuk nu diseseh make ieu mesin cuci tangtos bersih kusabab mesin ieu dipasangkeun penyaringan Two Way Lint Filter.Sagala kokotor pasti kasaring ku ieu saringan tur moal numbat drainase kusabab filter dua arah tiasa nangkep serat, bulu hiris, sareng partikel-partikel sejen. Teu kudu hariwang mesin karatan kusabab ieu mesin cuci berbahan plastik polipropilen janten awet tur tahan karat. Tahan oge suhu sareng kelembaban tinggi sapertos di Indonesia.
Profesi tujang masak atawa koki atawa cheff siga ceu ipah teh nyaeta profesi atawa pagawean anu riweh sabenerna. Di gawena panjang da samemeh masak kan kudu nyesuaikeun heula kahayang nu hajat na tuluy nentukeun heula bahan - bahan na,  kumaha bungbu na, ngitung heula sabara porsieun, di lanjut ngitung harga tuluy balanja. Saenggeus balanja kakara bisa di mulai pagawean inti na nyaeta masak geus masak oge tapi kudu tetep mastikeun kumaha masakan na kurang apa henteu jeung kudu siap masak deui mun di perlukeun jadi lamun di hajatan teu bisa nikmatkeun acara. Saenggeus acara rengse oge kudu beberes jeung bebersih heula. Pagawean jadi tukang masak di lembur emang kudu gesit dan sagala di cekel ku sorangan, beda jeung ketringan nu ges d atur rapi ti mimiti.
Tim Nasional Indonesia U-16 lawan Singapura nu akhirna timnas U-16 meunang, skorna telak 9-0. Hasil ieu artina sementara timnas U-16 aya diperingkat nomor 1 grup A, jeung di pertandingan terakhir engke ngalawan Vietnam kudu meunang ngameh bisa dipastikeun lolos ka babak semifinal lantaran di AFF aya 3 grup jeung ngan juara grup ti masing-masing grup nu bakal lolos langsung ka babak knock out jeung ngan aya hiji tim salaku runner up terbaik nu bakal milu lolos, jadi artina di pertandingan terakhir engke para pamaen ti timnas U-16 kudu maen ku cara nu sarua siga maranehna maen di 2 pertandingan mimiti ieu.
Alat musik tradisional di Indonesia aya di unggal daerah, jeung ngabogaan ciri khas masing-masing. Salian aya nu terkenal sabab sering keneh dimaenkeun, aya oge nu hampir punah tapi geus diasupkeun warisan budaya dunia UNESCO jiga angklung, sasando, gamelan, jeung sajabana. Tapi di balik eta, aya oge alat musik tradisional nu hampir punah tapi teu sempet dikenal ku masyarakat luas, misalna tatali, rindik, celempung, taktok trieng, jeung sajabana. At musik ieu teh hakekatna sarua sebagai warisan budaya, tapi tina segi pelestarian na kurang berhasil. Teu loba generasi ayeuna nu apal kana ieu alat musik, komo kana cara ngamaenkeun nana. Ku kituna, penting pisan pelestarian ieu alat musik teh masing dijaga bener-bener supaya bisa ngaminimalisir tina hampir punahna ieu alat musik.
Kadaharan nu dipikaresep pisan ku kolot zaman baheula nyaeta papais, tapi teu dipikaresep ku buda ngora ayeuna mah. Papais nyaeta kadaharan anu dibulen ku dan ca tuluy diseupan nepi ka hipu. Bahan na nyaeta tarigu, gula bodas, cau, jeung masena. Tarigu, gula bodas jeung masena dicaian, diaduk dugi ka rata tuluy dicampuran cau nu meunang ngabejek-bejek. Geus kitu, eusikeun kana daun cau kira-kira dua sendok, tuluy bulen jiga mulen timbel. Saatos di bulen, jajarkeun dina panci teras pais dugi ka pulen. Papais aya mu amis aya nu asin. Pami nu amis tinggal digulaan, pai nu asin teu kedah digulaan. Cekap ku kitu hungkul cara ngadamelna. Kumaha?  babari kan?
Urang salaku umat Islam ulah kajebak ku hal-hal anu ngajodokeun urang kana syirik, ku teu ngalakukeun hal-hal anu bertentangan jeung aqidah jeung syariah. Perayaan Malem Taun Anyar mangrupa ritual kaagamaan nu tangtu, perayaan éta dasarna mangrupa ritual ibadah pikeun panganut agama di Éropa, boh Kristen boh agama séjén.

Saprak datangna agama Kristen ka Éropa, rupa-rupa budaya pagan (nyembah berhala) asup kana ajaran. Salah sahijina nyaéta perayaan Taun Anyar. Malah jadi hiji unit jeung perayaan Natal.

Balukarna, hajatan malem taun anyar téh mangrupa hajatan kaagamaan non-muslim. Jadi hukumna haram dilaksanakeun ku umat Islam.

Sanaos aya anu nganggap yén hajatan malem taun gumantung kana niat, sakurang-kurangna saurang muslim anu ngarayakeun datangna taun anyar nyarupaan ibadah masarakat non-muslim.

Malah nyarupaan anu geus haram, sakumaha sabda Rosululloh SAW, "Sing saha anu nyonto kana kalakuan hiji kaum (agama anu tangtu), maka manehna teh salah sahijina."
Percaya teu percaya tapi ieu nyata, jualan di online sabenerna teu kudu ngabutuhkeun modal anu gede, bahkan teu ngagunakeun modal oge bisa. Urang geus ngarasakeun baheula pas keur kuliah, bahasana mah boboraah boga duit jang modal, jang sapopoe ge hese. Tah mun embung ngaluarkeun modal jang jualan online, urang bisa inisiatif make sistem dropshipper. Sistem ieu teh jadi urang ngajualkeun produk, make alamat nu sarua jeung nu ngajual aslina. Tinggal harga barangna ditaekeun saeutik jeung harga aslina. Harita urang ngadropsip jualan buku. Tapi ari urang mah ngadatangan heula pihak nu ngajual bukuna atawa toko bukuna, ngarah hargana sahenteuna bisa dikurangan di harga anu aslina. Meh perbedaanna oge teu jauh teuing. Tuluy mun ngirimkeun barang ka pelanggan urang, pengirimna ulah make ngaran toko buku, tapi make ngaran toko urang.
Aya dua jenis mesin cuci nu biasa diical, nyaeta mesin cuci satu tabung sareng dua tabung. Seueur keneh jalma nu bingung kumaha cara kerja mesin hiji tabung. Saleresna gampil pisan cara kerja meisn cuci hiji tabung. Saatos baju aya dijero tabung, cai bakalan ngalir ti bagian laci detergen nika keun minuhan bagian jero sareng bagian luar tabung. Sawaktos tabung tos pinuh, mesin bakalan eren ngalirkeun cai tur mulai muterkeun tabung, asup ka prose nyeseh. Mesin terus muterkeun tabung saluyu sareng nu tos diprogram. Upami tos salse katup cai kabuka teras ngalirkeun aci kotor kaluar ti mesin. Cai bersih asup deui ka tabung pikeun ngabilas acuk teras kaluar deui liwat drainase. Ahiran, tabung muter nikakeun kecepatanna nepi 130 km/jam pikeun ngagaringkeun acuk.
Salah sahiji teknologi anu ngabantu perihal urusan rumah tangga teh nyaeta kompor listrik. Zaman ayeuna mah, loba muncul kompir listrik sabab dianggap leuwih efisien. Dina skala rumah tangga geus loba nu make kompor tanam berdaya listrik. Malahan mah skala leutik ge aya kompor listrik nu cocok pisan jang budak kostan. Salian kompor listrik, aya oge panci listrik anu dianggap leuwih serbaguna di antara peralatan rumah tangga nu lain. Kompor jeung panci llistrik teh jadi pilihan dina penggunaan perkakas anu efisien jeung leuwih simpel. Pasalna model panci listrik ge kan sok seueur anu make hotplate, jadi teu kudu dicuci jiga panci biasana. Jeung deuih moal gosong jiga panci biasa.